

**გმირის გამოწვევა B1**

**მე შემიძლია პირადი როლის მოდელის ამოცნობა.**

 ძირითადი სამეწარმეო განათლება

**ჩაუტარეთ ინტერვიუ მეწარმესთან!**

აქტიური პრაქტიკული მიდგომა სწავლისადმი: სტუდენტები ირჩევენ მათ, ვინც წარმატებით განახორციელა ბიზნეს იდეა და გასაუბრებას უწევენ მათ კონკრეტული გაიდლაინების გამოყენებით. შემდეგ ისინი წარადგენენ თავიანთ შედეგებს კლასში, თუ ეს შესაძლებელია, ვიზუალური საშუალებების გამოყენებით.

**მასწავლებლის სახელმძღვანელო**

მასალები შეიცავს გამოწვევის დეტალურ ეტაპობრივ აღწერას, რათა ხელი შეუწყოს უშუალო განხორციელებას კლასში.

სასწავლო მასალა შექმნილია სტუდენტურ მასალებთან ერთად გამოსაყენებლად (=სამუშაო ფურცლები).

All materials are provided at [www.youthstart.eu.](http://www.youthstart.eu/)

****

**ახალგაზრდული სტარტის სამეწარმეო გამოწვევების პროგრამა**

დაფუძნებულია სამეწარმეო განათლების ტრიო მოდელზე – [www.youthstart.eu](http://www.youthstart.eu/)



TRIO მოდელი არის მეწარმეობის ჰოლისტიკური განმარტება, რომელიც მოიცავს სამ სფეროს:

**ძირითადი სამეწარმეო განათლება** მოიცავს სამეწარმეო აზროვნებისა და მოქმედების ძირითად კვალიფიკაციას: ორიგინალური და ინოვაციური იდეების შემოქმედებით და სტრუქტურირებულად შემუშავებას და განხორციელებას.

**სამეწარმეო კულტურა** გულისხმობს პიროვნულ განვითარებას: თვითინიციატივა, თავდაჯერებულობა, გუნდური მუშაობა, საკუთარი თავის და სხვების გაძლიერება.

**სამეწარმეო სამოქალაქო განათლება** მიზნად ისახავს სოციალური კომპეტენციების ამაღლებას და სტუდენტების, როგორც მოქალაქეების როლის გაძლიერებას: პასუხისმგებლობის აღება საკუთარ თავზე, სხვებზე და გარემოზე.

თითოეული გამოწვევა ეკუთვნის **გამოწვევების ერთობლიობას,** რომელსაც აქვს საკუთარი სიმბოლო ფერის კოდით, რომელიც შეესაბამება სამი TRIO სფეროდან ერთ-ერთს. გამოწვევის ერთობლიობა მოიცავს რამდენიმე გამოწვევას სხვადასხვა კომპეტენციის დონეზე. სასწავლო მასალებში მოცემული ასო კოდები შეესაბამება შემდეგ დონეებს:

A1 – დაწყებითი დონე;

A2 – საშუალო I საფეხური;

B1 და B2 – II საშუალო დონე;

C1 - II საშუალო დონიდან მესამე დონეზე გადასვლა. თითოეული დონე ეფუძნება წინა დონე.

**ერთეულის დამგეგმავი**

|  |  |
| --- | --- |
| **თემა** | ინტერვიუ მეწარმესთან. |
| **დონე** | B1 |
| **გამოწვევათა-ოჯახი** | გმირის გამოწვევა - სწავლა მისაბაძი მოდელებისგან!  ყველას ჰყავს თავისი პირადი გმირები - ადამიანები, რომლებიც შთაბეჭდილებას ახდენენ ჩვენზე და ხდებიან ჩვენთვის მისაბაძი. დაწყებითი საფეხურის მოსწავლეებს სთხოვენ გაარკვიონ, რა ხდის ვინმეს გმირად. რა უნარებსა და მახასიათებლებს სჭირდება? და რატომ? დაბალ საშუალო საფეხურზე მოსწავლეები თამაშის საშუალებით აცნობიერებენ საკუთარ განსაკუთრებულ შესაძლებლობებს. შემდეგ ისინი იკვლევენ თავიანთი გმირების ნიჭს. უმაღლესი საშუალო საფეხურის მოსწავლეები უტარებენ ინტერვიუს ადამიანს, რომელმაც განახორციელა იდეა და ცვლის სიტუაციას უკეთესობისკენ. ეს მიზნად ისახავს დაეხმაროს მათ დაძლიონ სიმორცხვე და წაახალისონ ისინი დაუახლოვდნენ პირად გმირებს. |
| **დრო / ხანგრძლივობა** | 3 პერიოდი მინიმუმ (მათ შორის a 4 პერიოდი)  ინტერვიუები უნდა ჩატარდეს წყვილებში დავალებული სამუშაოს სახით სასწავლო დროის გარეთ. პრეზენტაციები (თითოეული დაახლოებით 5 წუთი) უნდა გაკეთდეს რამდენიმე პერიოდის განმავლობაში.  სტუდენტებს მოუწევთ მუშაობა სკოლის შემდეგ, რათა გამოიკვლიონ თავიანთი რესპოდენტები, მოამზადონ და ჩაატარონ ინტერვიუ და მოამზადონ პრეზენტაცია. ამისთივს ჩვეულებრივ დაახლოებით 4-დან 5 საათამდე დასჭირდებათ. |
| **გამოწვევის უკან დიდი იდეა** | ადამიანების გარეშე, რომლებიც ავითარებენ და ახორციელებენ იდეებს, ჩვენ სულ სხვა სამყაროში ვიცხოვრებდით. სტუდენტებს ეძლევათ გამოწვევა დაამყარონ კონტაქტი და გასაუბრება იმ ადამიანთან, რომელმაც უკვე განახორციელა ბიზნეს იდეა.  სხვადასხვა ინტერვიუების მეშვეობით, სტუდენტები მიიღებენ ხედვას ბიზნეს იდეების, ადამიანების, რესურსების და საკუთარი გარემოს მრავალფეროვნების შესახებ. მნიშვნელოვანია, რომ სტუდენტებმა გაიგონ მეტი იმის შესახებ, თუ როგორ შეაქვთ აქტიური წვლილი საზოგადოებაში მათ მიერ გამოკითხულ ადამიანებს. ამიტომაა, რომ მცირე კომპანიები ან არასამთავრობო ორგანიზაციები უკეთესად შეეფერებათ ამ ამოცანას, რადგან მათი ბიზნეს იდეები ხშირად უფრო ადვილია გასაანალიზებლად. |
| **სამეწარმეო კომპეტენციები სარეკომენდაციო ჩარჩოს მიხედვით** | შემიძლია დავალებაზე პასუხისმგებლობის აღება.  მე მესმის, რომ ყველა ადამიანს აქვს სხვადასხვა კარიერის არჩევანი.  შემიძლია ვიმუშაო სხვებთან და მაქსიმალურად გამოვიყენო ინდივიდუალური უნარები. მე შემიძლია კარგად დავამყარო კონტაქტი სხვა ადამიანებთან. |
| **ენის მიზანი** | შემიძლია ინტერვიუს ჩატარება.  ვინმესთან გასაუბრებისას შემიძლია შევაჯამო მათი პასუხები წერილობით. შემიძლია ზეპირად წარვადგინო შინაარსი. |
| **შინაარსობრივი ლექსიკონი**  **(Word Wall)** | მეწარმე, სოციალური მეწარმე (ადამიანი, რომლის იდეა წყვეტს სოციალურ პრობლემას), ბიზნესმენი, ბაზარი, საზოგადოება, ბიზნეს იდეა, წარმატება, წარუმატებლობა, კონკურენცია, კონკურენტული უპირატესობა, რესურსები. |
| **შეფასება** | * სტუდენტები უკავშირდებიან მეწარმეს. * ისინი ქმნიან კრეატიულ პრეზენტაციას და ერთგვერდიან მასალას, რომელიც აჯამებს მათ ინტერვიუს. * ისინი აფასებენ საკუთარ ინტერვიუს და პრეზენტაციას. |
| **საჭირო გამოცდილების ცოდნა** | სტუდენტებს უნდა შეეძლოთ ინტერვიუს ჩატარება და შეეძლოთ ხალხის ნათქვამის შეჯამება. მოსწავლეებს უნდა შეეძლოთ პრეზენტაციის გაკეთება და ჰენდაუთების შესაბამისობაში. |
| **სხეული & გონება** | ფიზიკური ვარჯიშებისთვის, რომლებიც დაეხმარება სტუდენტებს გააქტიურებაში და კონცენტრირებაში, ასევე გააუმჯობესონ გონებამახვილობა, ეწვიეთ: www.youthstart.eu (მოყვება ვიდეო კლიპები). აირჩიეთ შესაბამისი სავარჯიშო(ებ)ი თქვენი გამოწვევის მხარდასაჭერად. |
| **საჭირო მასალები** | * მოამზადეთ პოსტერი ყველა გამოკითხულის სახელებით და პრეზენტაციის თარიღებით. * იქონიეთ საკმარისი სამუშაო ფურცლების რაოდენობა ყველა მოსწავლისთვის. * შენიშვნა. თითო პერიოდში არ უნდა იყოს ორი ან სამი პრეზენტაცია   . |

|  |  |
| --- | --- |
| **ნაბიჯ-ნაბიჯ აქტივობები**  ნაბიჯი 1  ნაბიჯი 2 | დაწყვილება სტუდენტები ერთად იმუშავებენ ორკაციან გუნდში.  ინტერვიუს პარტნიორის შერჩევა   1. ადამიანებს, რომლებმაც განახორციელეს საინტერესო ბიზნეს იდეა ან ვისაც აქვთ საინტერესო იდეა. ეს შეიძლება იყოს, მაგალითად, ბიძა, რომელიც მართავს საკუთარ ბიზნესს, ვინმე, ვინც მუშაობს ადგილობრივ სავაჭრო მაღაზიაში, მსახიობი და ა.შ. რა თქმა უნდა, სტუდენტებს შეუძლიათ ასევე აირჩიონ ვინმე, ვის ბიზნესშიც მუშაობდნენ - ან სურთ მუშაობა - სტაჟიორად ან შეგირდად. მეწარმეების გარდა, პოტენციური რესპოდენტი შეიძლება იყოს ნებისმიერი, ვინც ახორციელებს იდეას ან აქტიურად უწევს წვლილს საზოგადოებაში. მნიშვნელოვანია, რომ სტუდენტები თავად გახდნენ აქტიურები და გამოიკვლიონ პოტენციური რესპოდენტები მათ პირად გარემოში.   რჩევა: ალბათ ჯობია აირჩიოთ მცირე ბიზნესი ან არასამთავრობო ორგანიზაცია, რადგან მათი ბიზნეს იდეის გაანალიზება უფრო ადვილი იქნება.   1. მოსწავლეები კლასს მოკლედ წარუდგენენ თავიანთ პოტენციურ რესპოდენტებს. ეს აძლევს მასწავლებელს შესაძლებლობას შესთავაზოს კორექტირება, მაგალითად, იმ შემთხვევაში თუ ინტერვიუები ერთმანეთს ჰგვანან (მაგ., თუ არის რამდენიმე პოტენციური რესპოდენტი, რომლებიც მართავენ რესტორანს ან კაფეს), რადგან შესაძლოა არ აისახოს შესაძლო იდეების მრავალფეროვნებას.   თუ ასეთი კორექტირება აუცილებელია, სტუდენტებს მიეცემათ მეტი დრო (მაგ. ერთი კვირა) სხვა რესპოდენტების მოსაძებნად. მათ უნდა წარუდგინონ თავიანთი ახალი შეთავაზება მასწავლებელსაც.   1. შემდეგ, სტუდენტები დაუკავშირდებიან თავიანთ რესპოდენტებს. ისინი ეტყვიან მათ, რომ უნდა ჩაატარონ ინტერვიუ მეწარმესთან. შემდეგ ისინი დანიშნავენ შეხვედრას (ეს შეიძლება იყოს სკაიპით შეხვედრა) და ჩაატარებენ ინტერვიუს. მოთხოვნის შემთხვევაში, მათ შეუძლიათ ასევე გაუგზავნონ თავიანთი შეკითხვები რესპოდენტს გასაუბრებამდე. 2. შენიშვნა: ძალიან მნიშვნელოვანია, რომ სტუდენტებმა თავად ჩაატარონ ინტერვიუ, რადგან ეს მათ საშუალებას აძლევს დაამყარონ პირადი კონტაქტი მეწარმესთან. სწორედ ამიტომ, სტუდენტებმა არ უნდა გამოიყენონ ინტერვიუ, რომელიც ჩატარდა სხვის მიერ და რომელიც მათ იპოვეს ინტერნეტში.   ჩაწერეთ ყველა გამოკითხულის სახელები და სტუდენტების პრეზენტაციის თარიღები პოსტერზე და განათავსეთ იგი კლასში. |
| ნაბიჯი 3 | ინტერვიუს სახელმძღვანელოს გადახედვა (სამუშაო ფურცელი 1).   1. მიიქციეთ მოსწავლეთა ყურადღება ძირითად კითხვებს, რომლებიც გამოყენებული იქნება ინტერვიუს მომზადებისა და პრეზენტაციის დროს. დაწერეთ კითხვები დაფაზე და განიხილეთ ისინი/შესაძლებელი პასუხები. შვიდი კითხვიდან (იხილეთ შემდეგი აბზაცში), სამი სავალდებულოა და უნდა დაისვას ინტერვიუს დროს. მასწავლებელს შეუძლია დარჩენილი კითხვებიდან აირჩიოს დამატებითი კითხვები (არასავალდებულო კითხვები). გახსოვდეთ, რომ მნიშვნელოვანია, რომ ყველა გუნდმა რესპოდენტებს ერთი და იგივე კითხვები დაუსვას.   თუ გსურთ შექმნათ შესაბამისი რესპოდენტების უფრო სრულყოფილი პროფილები, ჩვენ გირჩევთ დაუსვათ ყველა შეკითხვა (თუ შესაძლებელია)   1. თითოეულმა გუნდმა უნდა ჩაატაროს ინტერვიუ შემდეგი ძირითადი კითხვებით:    * რა ბიზნეს იდეა აქვს ადამიანს/ბიზნესს ან არასამთავრობო ორგანიზაციას?    * რომელმა ადამიანმა (ადამიანთა ჯგუფმა) შეიმუშავა ბიზნეს იდეა?    * რა სარგებლობას სთავაზობს ბიზნეს იდეა მომხმარებელს?    * როგორ განხორციელდა ბიზნეს იდეა?    * რომელმა მოვლენებმა განაპირობა ბიზნესის წარმატება და რამ გამოიწვია წარუმატებლობა?    * რა კონკურენტული უპირატესობა აქვს ბიზნეს იდეას დღეს?    * რა რჩევას ან მინიშნებას მისცემდნენ სტუდენტებს, რომლებსაც სურთ ბიზნეს იდეის განვითარება და განხორციელება? |
| ნაბიჯი 4 | უკუკავშირი პრეზენტაციაზე: მოსწავლეთა შეფასება (სამუშაო ფურცელი ან მასწავლებლის შეფასება.  ან მოსწავლეები თავად აფასებენ თავიანთ პრეზენტაციებს ან მასწავლებელი აძლევენ უკუკავშირს. პრეზენტაციას უნდა დასჭირდეს დაახლოებით 5 წუთი. (თუ დაისმება მხოლოდ სავალდებულო კითხვები, პრეზენტაციები უფრო მოკლე იქნება.) გთხოვთ, დარწმუნდეთ, რომ სტუდენტები მიიღებენ უკუკავშირს მათი შესრულების შესახებ.  არ არის აუცილებელი PowerPoint-ის გამოყენება პრეზენტაციებისთვის. 5 წუთიანი პრეზენტაცია მარტივად შეიძლება გაკეთდეს პლაკატით ან ნივთით, რომელიც წარმოადგენს შესაბამის კომპანიას. |
| ნაბიჯი 5 | ერთეულის დასასრული - თვითშეფასება (სამუშაო ფურცელი 3)  ინდივიდუალური სამუშაო: მოსწავლეებს უნდა შეეძლოთ ინდივიდუალურად წაიკითხონ თითოეული საკითხი და შეაფასონ საკუთარი თავი ღიმილიანი სახეების შესაბამისი რაოდენობის არჩევით. |
| ნაბიჯი 6 | თვითრეფლექსიის შეჯამება (სამუშაო ფურცელი 4)  ინდივიდუალური სამუშაო ან საკლასო სამუშაო: სამუშაო ფურცელი 4 აჯამებს აქტივობას და შეუძლია ხელი შეუწყოს საბოლოო დისკუსიას კლასში. ის ასევე შეიძლება გამოყენებულ იქნას მშობლებისთვის იმის საჩვენებლად, თუ რა ისწავლა მათმა შვილმა კლასში! |
| a ნაბიჯი 7 | შესაძლო შემდეგი ნაბიჯები  სტუდენტებს შეუძლიათ დაწერონ რეფლექსია კლასში წარმოდგენილი ბიზნეს იდეების მრავალფეროვნებაზე. ამ აქტივობის საშუალებით მოსწავლეებს შეეძლებათ დაინახონ იდეების მრავალფეროვნება, სამეწარმეო მიდგომები და პირადი ისტორიები. ინტერვიუებმა შესაძლოა სტუდენტები გახადოს პატარა ექსპერტებად იმ ტიპის ბიზნეს იდეისთვის, რომელიც მათ გამოიკვლიეს. |
| **სასარგებლო ლინკები** | დამატებითი სასწავლო მასალები (ვიდეოების ჩათვლით): www.youthstart.eu |
| **გამოყენების პირობები** | Youth Start Entrepreneurial Challenge-ის ფარგლებში შემუშავებული ყველა მასალა მასწავლებლებისა და სტუდენტებისთვის ექვემდებარება Creative Commons ლიცენზიას. თქვენ შეგიძლიათ გააზიაროთ ან გაავრცელოთ მასალა ნებისმიერ ფორმატში ან მედიაში სწორი მიკუთვნების (კრედიტის) პირობით. თქვენ არ შეგიძლიათ გამოიყენოთ მასალა კომერციული მიზნებისთვის. თქვენ შეგიძლიათ დაარედაქტიროთ მასალა, მაგრამ შეგიძლიათ გაავრცელოთ იგი მხოლოდ იმავე ლიცენზიით, როგორც ორიგინალური მასალა. ლიცენზიის დეტალებისთვის იხილეთ http://creativecommons.org/licenses/by-nc-sa/4.0/deed.de  Youth Start Team სიამოვნებით მოისმენს თქვენგან: თუ გსურთ დაუკავშირდეთ ეროვნულ პარტნიორებთან და გაიგოთ მეტი მათი შეთავაზებების შესახებ ან მხარი დაუჭიროთ პროექტის განხორციელებას, გთხოვთ, მოგვწეროთ office@ifte.at |
| **ავტორები**  **რედაქტორები** | Johannes Lindner (Author & Editor), Chadwick V.R. Williams (Author Assessment) |
| **გრაფიკული დიზაინი** | Valentin Mayerhofer (Layout), Peter Stromberger (Icons) |
| **თარგმანის რედაქცია** | Elizabeta Kurshudian & Gvantsa Tabatadze (translation),  Ani Kitiashvili (redaction) |